**განმარტებითი ბარათი**

**საკრებულოს დადგენილების პროექტზე**

**„ლაგოდეხის მუნიციპალიტეტის 2022 წლის ბიუჯეტის დამტკიცების შესახებ“**

**ა) ზოგადი ინფორმაცია დადგენილების შესახებ:**

**ა.ა) დადგენილების მიღების მიზეზი:**

დადგენილება მომზადებულია საქართველოს ადგილობრივი თვითმმართველობის კოდექსის 24-ე და 91 მუხლების შესაბამისად და განსაზღვრავს 2022 წლის განმავლობაში მისაღები შემოსულობებისა და გასაწევი გადასახდელების მაჩვენებლებს.

**ა.ა.ა) პრობლემა რომლის გადაჭრასაც მიზნად ისახავს დადგენილება:**

საქართველოს კანონმდებლობის თანახმად მუნიციპალიტეტის ბიუჯეტი წარმოადგენს მუნიციპალიტეტის საკრებულოს მიერ დამტკიცებულ, მუნიციპალიტეტის ფუნქციებისა და ვალდებულებების შესრულების მიზნით მისაღები შემოსულობების, გასაწევი გადასახდელებისა და ნაშთის ცვლილების ერთობლიობას.

**ა.ა.ბ) არსებული პრობლემის გადასაჭრელად დადგენილების მიღების აუცილებლობა:**

საქართველოს ადგილობრივი თვითმმარტველობის კოდექსის და საქართველოს საბიუჯეტო კოდექსის თანახმად მუნიციპალიტეტის ბიუჯეტის დამტკიცების შესახებ დადგენილების პროექტის მუნიციპალიტეტის აღმასრულებელი ორგანოს მიერ მომზადება და მუნიციპალიტეტის საკრებულოს მიერ განხილვა და დამტკიცება ხორციელდება ყოველწლიურად.

**ა.ბ) დადგენილების პროექტის მოსალოდნელი შედეგი:**

„საქართველოს საბიუჯეტო კოდექსის“ 77-ე მუხლის შესაბამისად, 2022 წლის მუნიციპალიტეტის ბიუჯეტის შემოსულობების, გადასახდელების და ნაშთის ცვლილების დამტკიცება.

**ა.გ) დადგენილების პროექტის ძირითადი არსი:**

**ძირითადი მაკროეკონომიკური მაჩვენებლები**

ლაგოდეხის მუნიციპალიტეტის ბიუჯეტის მაჩვენებლები დამოკიდებულია საქართველოში არსებულ მაკროეკონომიკურ მაჩვენებლებზე და საქართველოს კანონმდებლობით დადგენილ მაკროეკონომიკური პარამეტრების ზღვრების დასაცავად განსახორციელებელ ღონისძიებებსა და შეზღუდვებზე.

საქართველოს ცენტრალური ხელისუფლების მიერ 2022-2025 წლების ძირითადი ეკონომიკური და ფინანსური ინდიკატორების საბაზო სცენარის (2022 წლის სახელმწიფო ბიუჯეტის შესახებ კანონპროექტის ტანდართული მასალები) მიხედვით 2022 წლისთვის ნომინალური მშპ-ს ზრდის ტემპი განსაზღვრულია 10,8 პროცენტით. აღნიშნულიდან გამომდინარე მუნიციპალიტეტის 2022 წლის ბიუჯეტის დამტკიცების შესახებ დადგენილების პროექტში ხარჯების ეკონომიკური კლასიფიკაციის მუხლით განსაზღვრული ასიგნებების ზრდა შეესაბამება საქართველოს ადგილობრივი თვითმმართველობის კოდექსის 1551 მუხლის 2-ე პუნქტის მოთხოვნებს.

**ბიუჯეტის პარამეტრები**

**საგადასახადო შემოსავლები**

საგადასახადო შემოსავლების საპროგნოზო მაჩვენებლები საქართველოს საბიუჯეტო კოდექსის 77-ე მუხლის 6-ე და 61-ე პუნქტების გათვალისწინებით საქართველოს ფინანსთა სამინისტროდან მიღებულ საგადასახადო შემოსავლების საპროგნოზო მაჩვენებლებს.

2022 წლის პროგნოზით მუნიციპალიტეტის ბიუჯეტის საგადასახადო შემოსავლები ნომინალურ გამოხატულებაში 14558.8 ათას ლარს შეადგენს. 2021 წლის გეგმიურ მაჩვენებელთან შედარებით 2022 წლის საგადასახადო შემოსავლების პროგნოზი იზრდება 1606.6 ათასი ლარით (12.4%-ით).

**2022 წელს საგადასახადო შემოსავლების პროგნოზი გადასახადების სახეების მიხედვით შემდეგია:**

* **დამატებული ღირებულების** გადასახადის საპროგნოზო მაჩვენებელი განისაზღვრა 13058.8 ათასი ლარით;

*2021 წლის გეგმიურ მაჩვენებელთან შედარებით დღგ გაზრდილია 13%-ით (1506.6 ათასი ლარით). აღნიშნული მოცულობით ზრდა გამოწვეულია მიმდინარე წელს, დაგეგმილზე მაღალი ეკონომიკური ზრდის შედეგად მოსალოდნელი გადაჭარბების და მომდევნო წელს ეკონომიკის ნომინალური ზრდის ფისკალური ეფექტებით;*

* **ქონების** გადასახადის საპროგნოზო მაჩვენებელი შეადგენს 1500,0 ათას ლარს;

*2021 წლის გეგმიურ მაჩვენებელთან შედარებით ქონების გადასახადი 6,7%-ით (100,0 ათასი ლარით) იზრდება.*

**2022 წელს არასაგადასახადო შემოსავლების პროგნოზი გადასახადების სახეების მიხედვით შემდეგია:**

* **გრანტების** სახით დაგეგმილი მაჩვენებლები განისაზღვრება 255,0 ათასი ლარამდე, მათ შორის:
  + სხვა დონის სახელმწიფო ერთეულებიდან მისაღები გრანტები 255,0 ათასი ლარი;
* **შემოსავლები საკუთრებიდან განსაზღვრულია 300,0 ათასი ლარის ოდენობით, მათ შორის:**
  + პროცენტები 150,0 ათასი ლარი.

2021 წლის გეგმიურ მაჩვენებელთან შედარებით პროცენტები 40,0%-ით (60,0 ათასი ლარით) მცირდება.

* + რენტა 150,0 ათასი ლარი;

2021 წლის გეგმიურ მაჩვენებელთან შედარებით პროცენტები 13,3%-ით (20,0 ათასი ლარით) იზრდება.

* **შემოსავლები საქონელისა და მომსახურების რეალიზაციიდან განსაზღვრულია 140,0 ათასი ლარის ოდენობით, მათ შორის:**
  + სანებართვო მოსაკრებლები 20,0 ათასი ლარი;
  + მოსაკრებელი დასახლებული ტერიტორიის დასუფთავებისათვის 120,0 ათასი ლარი;
* **შემოსავლები სანქციები, ჯარიმები და საურავებიდან** განსაზღვრულია 250,0 ათასი ლარის ოდენობით.
* **არაფინანსური აქტივების კლების** (პრივატიზაცია) სახით მისაღები თანხების გეგმა შეადგენს 560.0 ათას ლარს;

# **მუნიცპალიტეტის ბიუჯეტის გადასახდელები**

მუნიცპალიტეტის ბიუჯეტის გადასახდელების მოცულობა შეადგენს 16091.0 ათას ლარს (2021 წლის დამტკიცებულ გეგმასთან შედარებით იზრდება 3050.7 ათასი ლარით).

**პრიორიტეტების მიხედვით გათვალისწინებულია:**

* **ინფრასტრუქტურის განვითარება - 5162,9 ათასი ლარი; მათ შორის:**
* **საგზაო ინფრასტრუქტურის** განვითარება - 3846,7 ათასი ლარი;

განხორციელედება შემდეგი ობიექტების მშენებლობა რეაბილიტაცია:

1. ქ.ლაგოდეხში ჩოლოყაშვილის ქუჩის სარეაბილიტაციო სამუშაოები.
2. სოფ.შრომაში ბარათაშვილის ქუჩის (დიაგნოსტიკის ცენტრის მიმდებარე ტერიტორიის ჩათვლით) რეაბილიტაცია.
3. სოფ.თელაში აბანოს ქუჩის რეაბილიტაციის სამუშაოები.
4. ქ.ლაგოდეხში ბათუმის ქუჩის სარეაბილიტაციო სამუშაოები.
5. ქ.ლაგოდეხში ბახტრიონის ქუჩის რეაბილიტაცია და თავისუფლების ქეჩაზე არსებული N1 კორპუსის ეზოს მოასფალტების სამუშაოები.
6. სოფ.პატარა გვიმრიანში შიდა სასოფლო გზის რეაბილიტაცია.
7. სოფ.კართუბანში შიდა სასოფლო გზის სარეაბილიტაციო სამუშაოები.

* **წყლის სისტემების** განვითარება -93,9 ათასი ლარი;
* **გარე განათება - 750,3 ათასი ლარი;**
* **სარწყავი არხების** და ნაპირსამაგრი ნაგებობების მოწყობა, რეაბილიტაცია/ექსპლოატაცია - 140,0 ათასი ლარი;

განხორციელედება სოფ. ფოდაანში სანიაღვრე არხის მოწყობა .

* **საპროექტო-სახარჯთაღრიცხვო** დოკუმენტაციისა და სამშენებლო სამუშაოების ტექნიკური ზედამხედველობისა და ექსპერტიზის ხარჯები განსაზღვრილია 220,0 ათასი ლარი.

პროგრამის ფარგლებში განხორციელდება მუნიციპალიტეტის მიერ განსახორციელებელი ინფრასტრუქტურული სამუშაოებისთვის საჭირო საპროექტო დოკუმენტაციის დამზადების ხარჯებისა და ექსპერტიზის ხარჯების ანაზღაურება. ასევე, მოხდება სამშენებლო სამუშაოების ტექნიკური ზედამხედველობისათვის საჭირო ხარჯების ანაზღაურება.

* **დასუფთავება და გარემოს დაცვა განისაზღვრა - 1352,5 ათასი ლარი; მათ შორის:**
* **დასუფთავება და ნარჩენების გატანა - 1067,9 ათასი ლარი**

პროგრამის ფარგლებში განხორციელდება მუნიციპალიტეტის ქალაქისა და სოფლების დაგვა-დასუფთავება და ნარჩენების გატანა, გარე ქსელის ბუნკერებიდან საყოფაცხოვრებო ნარჩენების შეგროვება და გატანა.

* **მწვანე ნარგავების მოვლა-პატრონობა, განვითარება - 189,6 ათასი ლარი**

მოსახლეობისთვის ჯანსაღი და კომფორტული გარემოს შესაქმნელად აუცილებელია მუნიციპალიტეტის გამწვანება და ეკოსისტემის გაუმჯობესება. პროგრამის ფარგლებში მოხდება მწვანე ნარგავების მოვლა-პატრონობა, მუნიციპალიტეტის ტერიტორიაზე არსებული სკვერების რეაბილიტაცია-ექსპლოატაცია და მოვლა-პატრონობა.

**კაპიტალური დაბანდებები დასუფთავების სფეროში - 70,0 ათასი ლარი;**

პროგრამის ფარგლებში განხორციელდება ლაგოდეხის მუნიციპალიტეტისათვის ნაგავმზიდის ტიპის ავტომანქანის და ნაგავშემკრები კონტეინერების შესყიდვის თანადაფინანსება.

* **განათლება - 3019,0 ათასი ლარი, მათ შორის:**
* **სკოლამდელი განათლება - 3019,0 ათასი ლარი;**

2021 წელთან შედარებით თანხები გაზრდილია 269,0 ათასი ლარით (9%), რაც ნაწილობრივ გამოწვეულია პედაგოგების ხელფასების მატებით;

* **კულტურა, ახალგაზრდობა და სპორტი - 1234,8 ათასი ლარი მათ შორის:**
* **სპორტის განვითარების ხელშეწყობა - 91,8 ათასი ლარი;**

პროგრამის ფარგლებში დაგეგმილია სპორტული სკოლების ფუნქციონირების ხელშეწყობა ჯანსაღი მომავალი თაობის აღზრდის მიზნით. ასევე, სპორტის სხვადასხვა სახეობაში გაიმართება ტურნირები მოყვარულ და პროფესიონალ სპორტსმენებს შორის, მოხდება სპორტული სკოლების უზრუნველყოფა საჭირო ინვენტარით. პროგრამა, ასევე ითვალისწინებს საქართველოს სახელით მოასპარეზე, ლაგოდეხის მუნიციპალიტეტის ა(ა)იპ კულტურის, სპორტისა და ახალგაზრდობის განვითარების ცენტრში მოქმედ სპორტულ წრეებში აღზრდილი და ბოლო სამი წლის განმავლობაში ლაგოდეხში მუნიციპალიტეტში რეგისტრირებული წარმატებულ სპოტსმენთა და მწვრთნელთა დაჯილდოებას.

* **კულტურის განვითარების ხელშეწყობა**

პროგრამის ფარგლებში მუნიციპალიტეტი განახორციელებს სახელოვნებო სკოლების, ბიბლიოთეკების, მუზეუმისა და კულტურისა ცენტრის დაფინანსებას, უზრუნველყოფს მათი ფუნქციონირებისთვის საჭირო მატერიალური და ფინანსური ბაზის შექმნას. მუნიციპალიტეტის კულტურურლი ტრადიციების დაცვის მიზნით პროგრამის ფარგლებში განხორციელდება სხვადასხვა კულტურული ღონისძიება, მათ შორის სადღესასწაულო დღეებში სხვადასხვა გასართობი და სანახაობრივი ღონისძიება და სხვა.

* **ახალგაზრდობის მხარდაჭერა**

პროგრამის ფარგლებში დაგეგმილია მომავალი თაობის ფიზიკური გაჯანსაღების მიზნით ტურისტული ლაშქრობები. ასევე ახალგაზრდა თაობის ჩართვა მუნიციპალიტეტის ყოველდღიურ საქმიანობაში. ახალგაზრდების ინიციატივებით სხვადასხვა პროექტების განხორციელება და სხვა.

* **ჯანმრთელობის დაცვა და სოციალური უზრუნველყოფა - 1091,7 ათასი ლარი, მათ შორის:**
* **საზოგადოებრივი ჯანმრთელობისა და უსაფრთხო გარემოს უზრუნველყოფა - 145,3 ათასი ლარი;**

პროგრამა ითვალისწინებს სახელმწიფო ბიუჯეტიდან გამოყოფილი მიზნობრივი ტრანსფერის ფარგლებში „საზოგადოებრივი ჯანმრთელობის შესახებ“ საქართველოს კანონით განსაზღვრული ფუნქციების დაფინანსებას, კერძოდ:· არსებობის შემთხვევაში ცოფის კერის ლიკვიდაცია და დაკბენილი მოსახლეობის ზუსტი აღრიცხვა, · დაავადებათა გავრცელების ეტაპობრივი შემცირება მისი კონტროლის გზით. ეპიდსიტუაციის გამწვავების დროული გამოვლენის ხელშეწყობა და მათზე სწრაფი რეაგირება, პროფილაქტიკურ ღონისძიებათა გატარება; · მუნიციპალიტეტის მოსახლეობაში არაგადამდებ დაავადებათა პრევენციის და ჯანმრთელობაზე მავნე ფაქტორების ზემოქმედებაზე მოსახლეობის ინფორმირების გზით ჯანმრთელობის დაცვის ხელშეწყობა;

* **სოციალური პროგრამები - 964,4 ათასი ლარი; გათვალისწინებულია შემდეგი პროგრამების:**
* ჰემო დიალიზზე და პერიტონიალურ დიალიზზე მყოფ მოქალაქეთა სოციალური დაცვა -62.4 ათასი ლარი.
* ოჯახებისა და ბავშვების სოციალური დაცვა - 152.0 ათასი ლარი.
* სამედიცინო კვლევებისა და სტაციონარული მომსახურების თანადაფინანსება - 300.0 ათასი ლარი.
* უმწეო ხანდაზმულთა სოციალური რეაბილიტაციის თანადაფინანსების პროგრამა - 52.5 ათასი ლარი.
* სტუდენტების დახმარების პროგრამა -115.0 ათასი ლარი.
* მზრუნველობამოკლებულთა უფასო კვებით უზრუნველყოფა -121.5 ათასი ლარი.
* იძულებით გადაადგილებულ პირთა დახმარების პროგრამა -13.0 ათასი ლარი.
* ომის მონაწილე ვეტერანებისა და მათი ოჯახების დახმარების პროგრამა -5.0 ათასი ლარი.
* მძიმე საცხოვრებელ პირობებში მყოფი ოჯახების დროებითი თავშესაფრით უზრუნველყოფის პროგრამა -30.0 ათასი ლარი.
* უკიდურესად გაჭირვებული და სოციალურად დაუცველი ოჯახებისათვის თბობის სეზონთან დაკავშირებით ელექტროენერგიის ან/და ბუნებრივი აირის ღირებულების თანადაფინანსება -40.0 ათასი ლარი.
* 100 და მეტი წლის ხანდაზმულ პირთა დახმარების პროგრამა -1.0 ათასი ლარი.
* სარიტუალო ხარჯი -7.0 ათასი ლარი.
* შეზღუდული შესაძლებლობების მქონე პირთა და შეზღუდული შესაძლებლობების მქონე ბავშვთა დახმარების პროგრამა- 47.0 ათასი ლარი.
* **მმართველობა - 4230.1 ათასი ლარი, მათ შორის:**
* საკრებულოს დაფინანსება - 1077,3 ათასი ლარი;
* მერია - 2688,5 ათასი ლარი;
* სარეზერვო ფონდი - 150,0 ათასი ლარი;
* თანამშრომლების სწავლება გადანზადება - 30,0 ათასი ლარი;
* სსიპ მუნიციპალური განვითარების ფონდითვის დასაფარავის თანხა და ვალის მომსახურება 104,4 ათასი ლარი, მათ შორის ძირი 74.4 ათასი ლარი და პროცენტი - 30,0 ათასი ლარი.

**მხარჯავი დაწესებულებების მიხედვით მუნიციპალიტეტის ბიუჯეტის ასიგნებები შემდეგნაირად განისაზღვრება:**

**/ათასი ლარი/**

| **პროგრამული კოდი** | **დასახელება** | **2022 წლის პროექტი** |
| --- | --- | --- |
|  | **სულ ჯამი** | **16091.0** |
| **01 01 01** | ლაგოდეხის მუნიციპალიტეტის საკრებულო | 1077.3 |
| **01 01 02** | ლაგოდეხის მუნიციპალიტეტის მერია | 2688.5 |
| **01 01 03** | სამხედრო აღრიცხვისა და გაწვევის სამსახური | 134.9 |
| **01 01 04** | თანამშრომელთა გადამზადების ხარჯი | 30.0 |
| **01 01 05** | გენდერული თანასწორობის საბჭოს საქმიანობის უზრუნველყოფა | 35.0 |
| **01 02 01** | სარეზერვო ფონდი | 150.0 |
| **01 02 02** | წინა პერიოდში წარმოქმნილი ვალდებულებების დაფარვა და სასამართლოს გადაწყვეტილებების აღსრულების ფინანსური უზრუნველყოფა | 10.0 |
| **01 02 03** | მუნიციპალიტეტის ვალდებულებების მომსახურება და დაფარვა | 104.4 |
| **02 01 01** | გზების მიმდინარე შეკეთება | 200.0 |
| **02 01 02** | გზების კაპიტალური შეკეთება | 3,582.3 |
| **02 01 03** | საგზაო ნიშნები და უსაფრთხოება | 64.4 |
| **02 02 01** | სასმელი წყლის სისტემის ექსპლოატაცია | 93.9 |
| **02 03 01** | გარე განათების ქსელის ექსპლოტაცია | 200.3 |
| **02 03 02** | გარე განათების ქსელის მოწყობა-რეაბილიტაცია | 550.0 |
| **02 05 01** | საზოგადოებრივი სივრცეების მოწყობა-რეაბილიტაცია | 52.0 |
| **02 05 03** | სადღესასწაულო ღონისძიებები | 60.0 |
| **02 07** | სარწყავი არხების და ნაპირსამაგრი ნაგებობების მოწყობა, რეაბილიტაცია და ექსპლოატაცია | 140.0 |
| **02 08** | საპროექტო დოკუმენტაციისა და საექსპერტო მომსახურების შესყიდვა | 220.0 |
| 03 01 | დასუფთავება და ნარჩენების გატანა | 1,067.9 |
| 03 02 | მწვანე ნარგავების მოვლა-პატრონობა, განვითარება | 189.6 |
| 03 03 | კაპიტალური დაბანდებები დასუფთავების სფეროში | 70.0 |
| 03 04 | უპატრონო ცხოველების მოვლითი ღონისძიებები | 25.0 |
| 04 01 | სკოლამდელი დაწესებულებების ფუნქციონირება | 3,019.0 |
| 05 01 01 | სპორტული დაწესებულებების  ხელშეწყობა | 71.8 |
| 05 01 02 | წარმატებულ სპორტსმენთა და მწვრთნელთა დაჯილდოება | 20.0 |
| 05 02 01 | კულტურის სფეროს დაწესებულებების ხელშეწყობა | 827.9 |
| 05 02 02 | სახელოვნებო განათლების ხელშეწყობა | 230.0 |
| 05 02 03 | კაპიტალური დაბანდებები კულტურის სფეროში | 10.0 |
| 05 03 | ახალგაზრდობის მხარდაჭერა | 35.1 |
| 06 01 01 | საზოგადოებრივი ჯანმრთელობისა და უსაფრთხო გარემოს უზრუნველყოფა | 145.3 |
| 06 02 01 | ჰემო დიალიზზე და პერიტონიალურ დიალიზზე მყოფ მოქალაქეთა სოციალური დაცვა | 62.4 |
| 06 02 02 | ოჯახებისა და ბავშვების სოციალური დაცვა | 152.0 |
| 06 02 03 | სამედიცინო კვლევებისა და სტაციონარული მომსახურების თანადაფინანსება | 300.0 |
| 06 02 04 | უმწეო ხანდაზმულთა სოციალური რეაბილიტაციის თანადაფინანსების პროგრამა | 52.5 |
| 06 02 05 | სტუდენტების დახმარების პროგრამა | 115.0 |
| 06 02 06 | მზრუნველობამოკლებულთა უფასო კვებით უზრუნველყოფა | 121.5 |
| 06 02 07 | იძულებით გადაადგილებულ პირთა დახმარების პროგრამა | 13.0 |
| 06 02 08 | ომის მონაწილე ვეტერანებისა და მათი ოჯახების დახმარების პროგრამა | 5.0 |
| 06 02 09 | მძიმე საცხოვრებელ პირობებში მყოფი ოჯახების დროებითი თავშესაფრით უზრუნველყოფის პროგრამა | 30.0 |
| 06 02 10 | უკიდურესად გაჭირვებული და სოციალურად დაუცველი ოჯახებისათვის თბობის სეზონთან დაკავშირებით ელექტროენერგიის ან/და ბუნებრივი აირის ღირებულების თანადაფინანსება | 40.0 |
| 06 02 11 | 100 და მეტი წლის ხანდაზმულ პირთა დახმარების პროგრამა | 1.0 |
| 06 02 12 | სარიტუალო ხარჯი | 7.0 |
| 06 02 13 | შეზღუდული შესაძლებლობების მქონე პირთა და შეზღუდული შესაძლებლობების მქონე ბავშვთა დახმარების პროგრამა | 47.0 |

**ლაგოდეხის მუნიცპალიტეტის ბიუჯეტის ხარჯებისა და არაფინანსური აქტივების ზრდა ფუნქციონალურ ჭრილში**

* *საერთო დანიშნულების სახელმწიფო მომსახურება - 4,010.8 ათასი ლარი;*
* *თავდაცვა - 134.9 ათასი ლარი;*
* *ეკონომიკური საქმიანობა - 3,846.7 ათასი ლარი;*
* *გარემოს დაცვა - 1,257.5 ათასი ლარი;*
* *საბინაო-კომუნალური მეურნეობა - 1,341.2 ათასი ლარი;*
* *ჯანმრთელობის დაცვა - 145.3 ათასი ლარი;*
* *დასვენება, კულტურა და რელიგია 1,107.9 ათასი ლარი;*
* *განათლება - 3,019.0 ათასი ლარი;*
* *სოციალური დაცვა - 946.4 ათასი ლარი;*

**„ლაგოდეხის მუნიციპალიტეტის 2022 წლის ბიუჯეტის დამტკიცების შესახებ“ დადგენილების პროექტთან ერთად წარმოდგენილია:**

1. მუნიციპალიტეტის პრიორიტეტების დოკუმენტი (2022-2025 წლები);
2. ინფორმაცია 2021 წლის 9 თვის შესრულების შესახებ;
3. ინფორმაციას ბიუჯეტით განსაზღვრული პროგრამების/ქვეპროგრამების, მათი მოსალოდნელი შედეგებისა და შესრულების შეფასების ინდიკატორების შესახებ;
4. კაპიტალური ბიუჯეტის დანართი;
5. ინფორმაცია მუნიციპალიტეტის მიერ დაფუძნებული ა(ა)იპ-ების შემოსულობების, გადასახდელების და ნაშთის ცვლილების შესახებ;

**ე) დადგენილების ავტორი**

მუნიციპალიტეტის საფინანსო-საბიუჯეტო სამსახური

**ვ) დადგენილების ინიციატორი**

მუნიციპალიტეტის მერი